《点绛唇》
宋代·俞灏

欲问东君，为谁重到江头路。断桥薄暮。香透溪云渡。

细草平沙，桥入凌波步。今何许。怨春无语。片片随流水。

作者简介：俞灏（1146—1231），宋人，先世居杭，徙家湖州乌程，字商卿，自号青松居士。光宗绍熙四年进士。授吴县尉，知招信县。宁宗嘉定中历知安丰军、常德府。在任备马储粮，随军策应，颇著劳绩。七年提举湖北常平茶盐，寻以昏老寝罢与祠禄。理宗宝庆二年致仕。筑室西湖九里松，晚喜观释氏书。有《青松居士集》。